এর মধ্যে আমাদের দেশের সরকারের নিয়ম-নীতির কারণে ৭০ শতাংশ কমে গেল। অর্থাৎ গত রোজার ঈদের পর থেকে এ বছর যে ৫০০-৬০০ নারী শ্রমিক ফেরত এসেছে তার কিছুটা সমস্যা নিয়ে এলেও বেশকিছু নারী শ্রমিক এনজিওদের কারসাজির কারণে এসেছে বলে আমার মনে হচ্ছে। যার কারণে সরকার অনিচ্ছাকৃত সত্ত্বেও বিষয়টা সিরিয়াসলি নিয়েছে। অন্য মার্কেট প্রসঙ্গে তিনি বলেন, কাতার থেকে কোনো চাহিদাপত্র আসছে না। কাতারের যে কাজ আসছে সেগুলো স্লো। এরপর ইরাকে নতুন সরকার এসেছে। আমার জানা মতে গত তিন মাসে ইরাক থেকে কোনো ডিমান্ড ঢাকায় আসেনি। একমাত্র কারণ পটপরিবর্তন। মালয়েশিয়া প্রসঙ্গে তিনি বলেন, মালয়েশিয়ার শ্রমবাজারটা একটা সিন্ডিেেকটের মাধ্যমে যাচ্ছে। বিপুল শ্রমিক সেখানে জবলেস অবস্থায় আছে। সবকিছু মিলিয়ে অন্যান্য কান্ট্রির অবস্থাও একই বলে আমার মনে হয়। তিনি বলেন, নতুন নতুন মার্কেট ওপেন হচ্ছে না। যার কারণে শ্রমবাজারে ধস নেমেছে। আগামী দুই মাসে এ সংখ্যা আরো কমে আসতে পারে। অন্যদিকে বায়রায় প্রশাসক বসেছে। এখন বায়রার কোনো বাস্তব রূপরেখা নেই যে বায়রার সদস্যদের প্রসঙ্গে কোনো বডি গিয়ে আলোচনা করবে। তাই সবকিছু মিলিয়ে অবস্থা এখন শোচনীয়।